Pompei - Wikipedia

# Pompei

### Diwar Wikipedia, an holloueziadur digor

Pompei
Skeudenn:Pompei-Stemma.png Skoed-ardamez Pompei
Riez | Italia
Rannvro | Campania
Kod post | 80045
Kod pellgomz | (39) 81
Maer | ...
Gorread | 12 km²
Hed | 14° 30′ 0′′ R
Led | 40° 45′ 0′′ N
Uhelder | keitat: 20 m
Poblañs hep kontoù doubl | 25 751 (2001)
Stankter | 2 146 a./km²

Pompei a zo ur gêr roman dismantret hag ur gêr italian a-vremañ e pastell-vro Napoli er rannvro italiat anvet Campania. Distrujet eo bet gant dislonkadenn ar menez-tan Vesuvio e 79. Goloet eo bet ar geoded gant meur a wiskad ludu (un ugentad metrad bennak) ken ne oa bet adkavet nemet goude 1 600 bloaz dre zegouezh. Ar furchadennoù a reer adalek 350 bloaz o deus lakaet war wel titour a-bouez ha resis war ar vuhez ma rene annezidi ur gêr e barr an Impalaeriezh roman. Hiziv eo Pompei ul lec'h touristel pennañ o sachañ meur a weladenner en Italia koulz hag unan eus an takadoù dibar enskrivet e roll ar Glad bedel gant an Unesco.

Skeudenn:Pompeii.jpg
Pompei dindan un oabl loued

## [kemmañ] Lec'hiadur

Pompei e Campania ar Romaned

Lec'hiet eo Pompei e gevred Napoli, tost ouzh ur gêr modern anvet Pompei ivez. Gwechall e oa tostoc'h ouzh ar mor.

Er Iañ kantved e oa Pompei unan eus ar gêrioù staliet tro-dro d'ar menez Vesuvio, stumm ur pikern dezhañ. Kresket en doa ar poblañs diwar vrud vat a zeue eus strujusted an douar. Kêrioù ha kêriadennoù all, evel Herculanum, a zo bet distrujet dre ar memes gwallzarvoud.

## [kemmañ] Orinoù

Diazezet eo bet Pompei er VIvet kantved kent Jezuz-Krist gant an Osked pe Oskaned a oa o annez e kreiz Italia. Hervez ar vojenn e teuas di pemp meuriad hag eus ar sifrenn 5 e teu an anv (tost e oa ar yezhoù italek ouzh ar yezhoù keltiek). Ur porzh goudoret mat anavezet gant merdeerien gresian ha fenikian e oa Pompei en a-raok. Pa teuas an Etruskaned gant mennozhioù aloubiñ e klaskas an Osked sevel un emglev gant ar Gresianed o doa travadennoù e pastell-vro Napoli, met aloubet e oe an takad gant ar Samnited er Vvet kantved kt JK. Brasaet e voe kêr er mare-se.

Adtapet diwar "http://br.wikipedia.org../../../p/o/m/Pompei.html"

Rummadoù ar bajenn: Kêrioù ha kêriadennoù Italia

##### Views

- Pennad
- Kaozeadenn
- Stumm a-vremañ pe stumm red

##### Klask

##### E yezhoù all

- Italiano